**Hópuppsagnir í desember 2019 og á árinu 2019**

# Hópuppsagnir í desember 2019

Engar tilkynningar um hópuppsagnir bárust Vinnumálastofnun í desember 2019.

# Tilkynningar á árinu 2019

Á árinu 2019 barst Vinnumálastofnun 21 tilkynning um hópuppsögn, þar sem 1.046 manns var sagt upp störfum. Flestir hafa misst vinnuna í flutningum, 540 eða tæp 52% allra hópuppsagna, í byggingariðnaði 104, eða um 10% og 102 í fjármála – og vátryggingastarfsemi eða tæp 10%.

**Mynd 1**

**Tilkynntar hópuppsagnir eftir atvinnugreinum á árinu 2019**

Um 53% tilkynntra hópuppsagna á árinu 2019 voru á höfuðborgarsvæðinu, um 37% á Suðurnesjum, um 4% á Vesturlandi, um 3,5% á Suðurlandi og um 2,4% á Norðurlandi eystra.

Mynd 2 sýnir skiptingu tilkynntra hópuppsagna á landshluta.

**Mynd 2**

**Skipting hópuppsagna eftir landshlutum á árinu 2019**

Á mynd 3 má sjá að 819 þeirra hópuppsagna sem tilkynnt var um á árinu 2019 komu til framkvæmda á því ári en 227 hópuppsagnanna á árinu 2019 koma til framkvæmda á árinu 2020.

**Mynd 3**

 **Hvenær hópuppsagnir sem tilkynntar voru árið 2019 koma til framkvæmda**

Í töflu 1 má sjá hvernig hópuppsagnir sem tilkynntar voru á árinu 2019 dreifðust á mánuði og hve mörgum var sagt upp í hverjum mánuði með hópuppsögnum.

**Tafla 1. Hvenær tilkynningar um hópuppsagnir á árinu 2019 bárust**

|  |  |  |  |  |  |
| --- | --- | --- | --- | --- | --- |
|  |  **Uppsagnir** |   |  |  **Tilkynningar** |   |
|  | Fjöldi  | Hlutfall |  | Fjöldi  | Hlutfall |
| jan. |  97 | 9,3% |  | 3 | 14,3% |
| feb | 0 | 0 |  | 0 |  0 |
| mars |  473 | 45,2% |  | 6 | 28,6% |
| apríl | 0 | 0 |  | 0 | 0 |
| maí |  53 | 5,0% |  | 2 | 9,5% |
| júní |  0 | 0 |  | 0 | 0 |
| júlí |  0 | 0 |  | 0 | 0 |
| ágúst |  84 | 8,0% |  | 3 | 14,3% |
| sept. |  234 | 22,4% |  | 3 | 14,3% |
| okt. |  55 | 5,3% |  | 2 | 9,5% |
| nóv. | 50 | 4,8% |  | 2 | 9,5% |
| des. |  0 | 0 |   | 0 | 0 |
| *Alls* |  *1.046* | *100%* |   | *21* | *100%* |

## Hópuppsagnir sem komu til framkvæmda á árinu 2019

Alls komu 1.364 hópuppsagnir til framkvæmda á árinu 2019, 545 úr tilkynningum sem bárust á árinu 2018 og 819 úr tilkynningum sem bárust á árinu 2019. Á mynd 4 má sjá hve margar hópuppsagnir komu til framkvæmda í hverjum mánuði á árinu 2019.

**Mynd 4**

**Hópuppsagnir sem komu til framkvæmda á árinu 2019 úr tilkynningum**

**sem bárust í lok árs 2018 og á árinu 2019**

# Hópuppsagnir síðustu ár

Samtals hefur 12.560 manns verið sagt upp í hópuppsögnum á 12 árum. Flestir misstu vinnuna á þriggja mánaða tímabili frá desember 2008 til febrúar 2009 og svo næstu 3 mánuði þar á eftir. Alls voru Hópuppsagnir á árinu 2019 eins og áður sagði 1.046 og hafa ekki verið fleiri síðan 2009 en þá var fjöldi hópuppsagna 1.780.

Mynd 5 sýnir þróun fjölda tilkynntra hópuppsagna árin 2008 til 2019.

**Mynd 5**

**Fjöldi tilkynntra hópuppsagna eftir árum 2008-2019**